รวบ5โจรแก๊งนิคุณ ฉกเงินทำหมันหมาจรจัด งัดร้านกาแฟในหาดใหญ่ร่วม 50ครั้ง
ภาพจาก ตำรวจ สภ.หาดใหญ่ ,ตร.หาดใหญ่รวบ 5 โจรแก๊งนิคุณ ออกตระเวนงัดร้านกาแฟขโมยทรัพย์สินทั่วเมืองหาดใหญ่ ทำมาแล้วกว่า 50 ครั้ง สารภาพ เป็นผู้ลงมืองัดร้าน เบเกอรี่บ็อกซ์ กวาดเงินบริจาครักษา-ทำหมันสุนัขจรจัดเกลี้ยงกล่อง พร้อมฉกขนมเค้ก 2 ถาดใหญ่,เมื่อช่วงเช้าของวันที่ 18 ธันวาคม 2559 พ.ต.ท.รณน สุระวิทย์ รอง ผกก.ป.สภ.หาดใหญ่ ร.ต.ท.เอกพงษ์ ขวัญหมัด รอง สวป.สภ.หาดใหญ่ และอาสาหัวหน้าสายคลองแห ได้จับกุมแก๊งโจรวัยรุ่น ฉายา แก๊งนิคุน ได้ยกแก๊ง รวม 5 ราย ประกอบด้วย 1. นายนพรักษ์ พระแก้ว อายุ 20 ปี 2 . นายสุกฤต คงจันทร์ อายุ 21 ปี และ เยาวชนอายุ 16-17 ปี อีก 3 คน ทั้งหมดเป็นแก๊งโจรลักทรัพย์ที่ตระเวนก่อเหตุลักทรัพย์ไม่ต่ำกว่า 50 ครั้ง โดยเน้นเฉพาะร้านขายชา-กาแฟ และร้านเบเกอรี่ ที่อยู่ในเขตตัวเมืองหาดใหญ่ และพื้นที่รอบนอก ต.ควนลัง ต.คลองแห ต.คอหงส์,สืบเนื่องมาจาก เจ้าหน้าที่ตำรวจ สภ.เมืองหาดใหญ่ ได้ติดตามแก๊งนี้มาเป็นระยะเวลาพอสมควร เนื่องจากก่อเหตุงัดร้านกาแฟหลายพื้นที่ กระทั่งเมื่อวันที่ 7 ธ.ค.ที่ผ่านมา ร้านอาหารเบเกอรี่บอกซ์ ซอยกาญจนวณิช 17 ได้มีคนร้ายเป็นชาย 2 ราย งัดแงะหน้าต่างกระจกเข้าไปขโมยทรัพย์สินภายในร้านหลายรายการ อาทิเช่น คอมพิวเตอร์โน้ตบุ๊ก กระเป๋าเงิน ขนมเค้ก 2 ถาด และ กล่องเงินบริจาคค่าอาหาร ค่าทำหมันหมาจรจัด กวาดไปเกลี้ยงตู้ กลายเป็นข่าวใหญ่ครึกโครม , ,พ.ต.ท.รณน กล่าวว่า ตำรวจ สภ.หาดใหญ่ ได้ติดตามแกะรอยแก๊งนิคุณมาโดยตลอด เนื่องจากสร้างความเดือดร้อนให้ประชาชนในหลายพื้นที่ กระทั่งล่าสุดได้ก่อเหตุงัดแงะ ร้านเบเกอรี่บ็อกซ์ เลขที่ 44 ภายในซอยกาญจนวณิช 17 ขโมยแม้กระทั่งเงินบริจาครักษา ทำหมันสุนัข จนเป็นข่าวใหญ่โต และกล้องวงจรปิดภายในร้าน สามารถจับภาพ 2 คนร้ายไว้ได้อย่างชัดเจน ซึ่ง 1 ในคนร้ายจะสวมใส่เสื้อแจ็กเก็ตเรดบลู ก่อเหตุเกือบทุกครั้ง,รอง ผกก.ป.สภ.หาดใหญ่ กล่าวต่อว่า จนท.ตำรวจ สภ.หาดใหญ่ ได้ติดตามเก็บรายละเอียดวงจรปิดจากทุกร้านที่ แก๊งนิคุณ เข้ามางัดแงะขโมยของ กระทั่งได้ภาพใบหน้าที่มีรูปพรรณเหมือนกัน จากนั้นจึงนำภาพถ่ายทั้งหมดไปแจ้งในพื้นที่ตัวเมืองหาดใหญ่ กระทั่งทราบเบาะแสว่า คนร้าย 1 ราย ได้พักอยู่ในบ้านหลังหนึ่งในพื้นที่หมู่ 1 ต.คลองแห อ.หาดใหญ่ จึงเข้าจับกุม นำมาสอบสวนขยายผล กระทั่งซัดทอดว่ามีเพื่อนร่วมแก๊งอีก 4 คน พักยังบ้านหลังหนึ่งในซอยศาลาทวด หมู่ 3 ต.ควนลัง อ.หาดใหญ่ ที่ใช้เป็นเซฟเฮ้าส์ซ่องสุมของแก๊ง สามารถจับกุมได้เพิ่มได้ ทั้ง 4 คน พร้อมทรัพย์สินหลายรายการที่ขโมยมา เช่น สายชาร์จมือถือ แท็บเล็ต กระเป๋า กล้องถ่ายรูป ทางผู้ต้องหารับสารภาพเองว่า เป็นผู้ลงมือก่อเหตุขโมยเงินค่าทำหมันสุนัขจรจัดภายในร้านเบเกอรี่บ็อกซ์ และทำการในลักษณะเดียวกันในมาแล้วกว่า 50 ครั้ง หากผู้เสียหายท่านใดเคยถูกงัดแงะบ้าน หรือร้านกาแฟ สามารถมาดูตัว และของกลางได้ที่ สภ.เมืองหาดใหญ่,พ.ต.ท.รณน กล่าวอีกว่า สำหรับความหมายที่มาของชื่อแก๊ง นิคุณ มาจากภาษาใต้ที่เป็นการแนะนำตัว เช่น ผมชื่อสมชาย นิคุน หรือถ้าพูด เป็นภาษาทางการคือ ผมชื่อสมชาย นะครับคุณ หากเกิดเหตุการณ์แบบนี้ขึ้นกับบ้านเรือนร้านค้าของใคร อย่าปล่อยนิ่งเฉย ให้เข้ามาแจ้งความตามท้องที่เกิดเหตุทันที เพื่อยับยั้งกำจัดอาชญากร ที่แฝงตัวก่อเหตุร้ายในเขตพื้นที่ ป้องกันการก่อเหตุรุนแรงบานปลาย ถึงขึ้นเสียชีวิต ทางตำรวจ สภ.เมืองหาดใหญ่ ยินดีรับใช้ประชาชนทุกท่านด้วยความเต็มใจ,ด้าน นางสาวอุสุมา ลลิตธรรมศิริ เจ้าของร้าน อาหารเบเกอรี่บ็อกซ์ ผู้เสียหาย เปิดเผยว่า พื้นที่ร้านของตนเองอยู่ในเขต สภ.คอหงส์ หลังเกิดเหตุได้เข้าแจ้งความทันที เพราะเกรงว่าจะเกิดเหตุบานปลายในอนาคต อีกทั้งระหว่างตรวจสอบทรัพย์สินภายในร้านตัวเองเช้าวันเกิดเหตุ ยังพบว่ามีสิ่งของบางอย่างที่ไม่ใช่ของในร้านตนเองวางทิ้งไว้ ยิ่งทำให้เชื่อได้ว่า คนร้ายไปก่อเหตุงัดแงะร้านอื่นมาก่อนที่จะเข้ามาก่อเหตุภายในร้านตนเอง,ผู้เสียหาย กล่าวด้วยว่า หลังเกิดเหตุได้รับความร่วมมือจากตำรวจท้องที่ สภ.คอหงส์ ตำรวจกองปราบปราม 6 และกองพิสูจน์หลักฐาน รวมไปถึงเจ้าหน้าที่ตำรวจ สภ.เมืองหาดใหญ่ ได้เข้ามาตรวจสอบภาพวงจรปิด และความเสียหายของร้าน รู้สึกดีใจมากที่ตำรวจ สภ.เมืองหาดใหญ่ สามารถจับกุมคนร้ายแก๊งนี้ได้ ทำให้ตัวดิฉันเองและคนในบ้านรู้สึกปลอดภัยมากยิ่งขึ้น รวมไปถึงประชาชนคนอื่นๆ ในเขตพื้นที่ อำเภอเมืองหาดใหญ่ด้วย.,ข่าวที่เกี่ยวข้อง, ,ยังเอา 2โจร งัดร้านเบเกอรี่ หาดใหญ่ กวาดเงินบริจาคช่วยเหลือหมาจรจัด, 
ตร.หาดใหญ่รวบ 5 โจรแก๊งนิคุณ ออกตระเวนงัดร้านกาแฟขโมยทรัพย์สินทั่วเมืองหาดใหญ่ ทำมาแล้วกว่า 50 ครั้ง สารภาพ เป็นผู้ลงมืองัดร้าน เบเกอรี่บ็อกซ์ กวาดเงินบริจาครักษา-ทำหมันสุนัขจรจัดเกลี้ยงกล่อง พร้อมฉกขนมเค้ก 2 ถาดใหญ่
สภ.หาดใหญ่,แก๊งนิคุน,โจรวัยรุ่น,ขโมยของ,อ.หาดใหญ่